অভেদানন্দ মহাবিদ্যালয়
অভেদানন্দ মহাবিদ্যালয় হল পশ্চিমবঙ্গের বীরভূম জেলার সাঁইথিয়ায় অবস্থিত একটি কলেজ। ১৯৬৪ সালে প্রতিষ্ঠিত এই কলেজটি বর্ধমান বিশ্ববিদ্যালয় কর্তৃক অনুমোদিত। এই কলেজে কলা, বিজ্ঞান ও বাণিজ্য বিভাগে শিক্ষাদান করা হয়। স্বামী অভেদানন্দের শিষ্য স্বামী সত্যানন্দ সাঁইথিয়া ও পার্শ্ববর্তী গ্রামাঞ্চলে উচ্চশিক্ষা বিস্তারের সুবিধার্থে এই কলেজটি প্রতিষ্ঠা করেছিলেন। অভেদানন্দ মহাবিদ্যালয়ে নিম্নলিখিত বিভাগগুলিতে শিক্ষাদান করা হয়: বিজ্ঞান বিভাগ রসায়ন, পদার্থবিদ্যা, গণিত, ভূগোল ও প্রাণিবিজ্ঞান। কলা ও বাণিজ্য বিভাগ বাংলা, ইংরেজি, সংস্কৃত, ইতিহাস, রাষ্ট্রবিজ্ঞান, দর্শন ও অর্থনীতি। কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত।